
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983,  испуњава прописане стандарде за акредитацију студијског програма МАС - ПОСЛОВНО УПРАВЉАЊЕ у оквиру поља друштвено-хуманистичких наука и то за 175 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, је дана 24.12.2013. године поднела захтев за акредитацију студијског програма МАС - ПОСЛОВНО УПРАВЉАЊЕ у оквиру поља друштвено-хуманистичких наука под бројем 612-00-02663/2013-04. 

Студијски програм мастер академских студија Пословно управљање траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Подаци унесени у табелу УВОД у складу су са Законом о високом образовању и одлукама Националног савета. Недостаје документ којим се доказује да је програм прихваћен од стране одговарајућег тела, али је измене и допуне овог студијског програма усвојило прво НН веће Економског факултета 19. јуна 2013, а потом Сенат Универзитета у Београду, 11. септембра 2013. године. Програм садржи све Законом прописане елементе и има предвиђене ЕСБ бодове.
Студијски програм обезбеђује стицање компетенција за препознатљиву и јасну професију и занимање. Сврха студијског програма је недвосмислено формулисана и у складу је са основним задацима и циљевима установе.

Циљеви посматраног студијског програма наведени су у документацији за стандард 3. Они су добро постављени и јасно и недвосмислено формулисани и укључују постизање компетенција и академских вештина као и методе за њихово стицање. Наведени циљеви нису у складу са релативно застарелим Основним задацима и циљевима Економског факултета у Београду изложеним на сајту Установе. Циљеви сваког од седам модула нису oписани до потребних детаља, па се препоручује Установи да јасније формулише циљеве сваког од седам модула. 

У документацији за Стандард 4 су јасно и опширно наведене опште и предметно специфичне способности дипломираног студента, као и послови којима студент може да се бави по завршетку студија. Додатак дипломи постављен је на сајту Установе. Препоручује се да се наведене компетенције дипломираних студената за програм у целини и припадајуће модуле поставе на сајт Установе.  
Структуром курикулума одређен је распоред предмета по семестрима и по модулима, фонд часова активне наставе и ЕСПБ, а што је усклађено са стандардима акредитације. За сваки предмет је обезбеђен опис предмета, тип предмета, година и семестар, број ЕСПБ, име наставника, циљ предмета, исход предмета, методе извођења наставе, литература, начин оцењивања. У структури студијског програма Пословно управљање правилно су заступљене различите групе предмета, према препорученим процентима.

Студијски програм "Пословно управљање" је обиман, комплексан и модуларан програм који је углавном усаглашен са савременим научним токовима и стањем струке у области пословног управљања. Реч је о програму који јесте целовит и свеобухватан. Имајући у виду састав наставника и, по Књизи предмета, релативно квалитетну литературу, стандард је испуњен у доброј мери. У документацији за Стандард 6 су приложени Прилог 6.1 Документација о најмање 3 акредитована инострана програма са којима је програм усклађен и Прилог 6.4 Препоруке или усклађеност са добром праксом у европским институцијама. Студијски програм "Пословно управљање" је углавном усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања. Такође, студијски програм је усаглашен са другим студијским програмима на истој установи. Врло коректно, па врло добро! Приложено је шест акредитованих иностраних програма као примери усклађивања, доступних преко Интернета. Модули студијског програма "Пословно управљање" су добрим делом усаглашени са наведеним иностраним акредитованим програмима, који су сви са европског простора. Прегледањем иностраних програма добија се утисак да посматрани студијски програм спада у категорију савремених европских студијских програма из области пословног управљања. 
На студијски програм (седам модула) се уписује одговарајући број студената, сходно расположивим могућностима установе. При упису се проверавају знања студената, стечена на претходном нивоу студија.

Број ЕСБ бодова је утврђен за сваки предмет према оптерећењу студената и према јединственој методологији. Континуирано се прати успех студената у савладавању одређеног предмета и изражава поенима, при чему је минималан број поена које студент, може стећи испуњавањем предиспитних обавеза током наставе 30, а максимални 70. Овај стандард је усаглашен са захтевима КАПК-а.
Подносилац захтева за акредитацију студијског програма, документује испуњеност овог стандарда. С обзиром да је реч о Економском факултету у Београду (факултету с традицијом и имиџом), с једне стране, и укупним бројем наставника који су у сталном радном односу, с друге стране, овај стандард је испуњен. Број сарадника које планира Економски факултет у Београду да ангажује у реализацији овог студијског програма, је довољан да покрије укупан број часова наставе (вежби). Квалификације наставног особља одговарају нивоу њихових задужења и исте су документоване референцама и подацима доступних јавности. Ова стандард задовољава затеве КАПК-а.

Установа је обезбедила потребне амфитеатре, учионице и дуге просторије за извођење наставе, као и библиотечки простор и читаоницу. Овај стандард је у складу са захтевима. Савремена средства за извођење наставе су обезбеђена. Постоје библиотечки ресурси релевантни за извођење настав на овом студијском програму. 

Квалитет студијског програма се редовно прати кроз периодичну спољашњу  унутрашњу проверу програма. Овај процес прате и мере за унапређење квалитета у погледу курикулума, наставе, наставног особа, оцењивања студената и уџбеничке литературе. Активна улога студената у обезбеђењу контроле квалитете  је заступљена.

Нису планиране студије на даљину.

Модули студијског програма:

1. Стратегијски финансијски менаџмент, 
2. Организација и менаџмент људских ресурса, 
3. Маркетинг менаџмент, 
4. Међународно пословање предузећа, 
5. Пословно комуницирање и односи са јавношћу,
6. Трговина - менаџмент продаје и ланца снабдевања и 
7. Менаџмент у туризму
1. Број наставника на студијском програму= 47
Број наставника са пуним радним временом= 42
Број наставника са непуним радним временом= 5

2. Број сарадника на студијском програму= 2

Број сарадника са пуним радним временом= 2
Број сарадника са непуним радним временом= 0

3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 175
6. Број часова активне наставе за студенте: I= 21, II= 21
7. Проценат изборности на програму= 53,33%
8. Укупно часова активне наставе недељно коју држе наставници= 85,56
9. Просечно оптерећење наставника на установи= 6,31

10. Просечно оптерећење сарадника на установи= 10,8

11. Број наставника са укупним оптерећењем већим од 12= 0

12. Проценат наставе коју држе наставници са пуним радним временом= 91,33%
13. Бруто простор= 12.480,52 м2
14. Број књига релевантних за студијски програм= 138
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм МАС - ПОСЛОВНО УПРАВЉАЊЕ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС - ПОСЛОВНО УПРАВЉАЊЕ у оквиру поља друштвено-хуманистичких наука и то за 175 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

